open-index/open-wikipedia-markdown huggingface dataset:
Լուտրա-Էդիպսու

**Լուտրա-Էդիպսու** (), ծովափնյա փոքր քաղաք Հունաստանում։ Կառուցվել է ծովի մակերևույթից 32 մ բարձրության վրա, մերձափնյա Եվբեայից հյուսիս-արևմուտք, Էդիպսոս ծովախորշի մուտքի մոտ, Խալկիդայից 66 կմ հյուսիս-արևմուտք, Լամիից 53 կմ արևելք և Աթենքից 114 կմ հյուսիս-արևմուտք։ Մտնում է Արևմտյան Հունաստանի պերիֆերիայի կազմի մեջ գտնվող Էվբեյա ծայրամասային միավորի Իստիեա-Էդիպսոս համայնքի մեջ։ Ըստ 2011 թվականի մարդահամարի՝ բնակչության թիվը կազմում է 2560 մարդ։

Ազգային ճանապարհ 77-ը Լուտրա-Էդիպսուն կապում է Խալկիդայի հետ։

## Պատմություն
Երկրամասը հնագույն ժամանակներից հայտնի է որպես տաք բուժիչ աղբյուրներով բալնեոթերապիայի առողջարան։ Ժամանակակից առողջարանը կար դեռևս 1887 թվականից։

1920 թվականին Լուտրա-Էդիպսու քաղաքը բաժանվել է Էդիպսոսից։ 1926 թվականին ստեղծվել է Լուտրա-Էդիպսու համայնքը։ 1934 թվականին  միությունը ճանաչվել է որպես համայնք (դիմա)։

## Լուտրա-Էդիպսուի համայնք
Լուտրա-Էդիպսու համայնքային միության մեջ  մտնում է 7 բնակավայր և Այոս-Եորոս վանքը։ Ըստ 2011 թվականի մարդահամարի՝ բնակչության թիվը կազմում է 4519 մարդ։ Մակերեսը  46,822 կմ² է։

## Բնակչություն

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Հունաստանի քաղաքներ
Փոքրիկ անտառ (ֆիլմ)

**«Փոքրիկ անտառ»** (), ֆիլմը նկարահանվել է 2018 թվականին Հարավային Կորեայում, ֆիլմի ռեժիսորը Յիմ Սուն Ռեն է։ Ֆիլմը հիմնված է Դաիշուկ Իգարաշվիրի համանուն մանգայի վրա, որը առաջին անգամ հրապարակվել է 2002 թվականին։

Հյե Վոնը (Քիմ Տա Րի) քոլեջի քննությունը ձախողելուց հետո թողնում է դպրոցն ու աշխատանքը Սեուլում, որոշելով վերադառնալ իր հայրենի գյուղը, որտեղ նա անց էր կացրել իր մանկությունը։

## Սյուժե
Պատմությունը մի երիտասարդ կնոջ մասին է, ով մեծ քաղաքից վերադարձել է իր մանկության տունը՝ ավանդական կորեական գյուղ, հետևելով իր անիրական երազանքին։ Երբ նա վերադառնում է տուն, մայրը այնտեղ չի լինում, բայց այնտեղ է լինում մոր «Փոքրիկ անտառ»–ը, որտեղ միայնակ մայրը իր երեխայի համար հաջողությամբ տուն էր կառուցել։

Անբարենպաստ պահերը միշտ լինում են, սակայն երկու մանկության ընկերները սիրով կիսվում են, որոնցից մեկը նույնպես լքել է մեծ քաղաքում (Սեուլում) ունեցած անիրական երազանքը, իսկ մյուսը շարունակում է ապրել այդ փոքրիկ երազանքի համարժեք փոքրիկ գյուղում և երբևէ չի հեռանում տնից։

## Դերերում

## Արտադրություն
Հիմնական նկարահանումները սկսվել են 2017 թվականի հունվարի 21–ին, այն տեղի է ունեցել Հարավային Գյոնգսանգ նահանգում։ Նկարահանումներն ավարտվել են 2017 թվականի հոկտեմբերի 26–ին։

Ֆիլմի արտադրությունն արժեցել է 1.4 միլիոն ամերիկյան դոլար։

## Ընդունելություն
### Տոմսարկղ
Ֆիլմը թողարկաման առաջին օրվանից հայտնվել է կորեական տոմսարկղի երկրորդ տեղում` 131,337 լսարանով։ Առաջին շաբաթվա ընթցաքում այն հայտնվել է 832 էկրանների վրա, Ֆիլմը դիտվել է 372,394 մարդու կողմից, ովքեր կազմում են շաբաթվա տոմսեր գնողների 22.3 տոկոսը։ Արդյունքում առաջին հինգ օրերի ընթացքում վաճառվել է 686,000 տոմս։

2018 թվականի մարտի 10-ի տվյալներով ընդամենը 11 օրվա ընթացքում ֆիլմը դիտվել է ավելի քան մեկ միլիոն մարդու կողմից և տոմսերի վաճառքը կազմել է 7.5 միլիոն ամերիկյան դոլար։

Երկրորդ շաբաթվա ընթացքում ֆիլմը դիտվել է ավելի քան 262,953 մարդու կողմից և կորեական տոմսարկղերում զբաղեցնում է երրորդ հորիզոնականը։

«Փոքրիկ անտառ» ֆիլմը երրորդ շաբաթվա ընթացքում կորեական տոմսարկղերում զբաղեցնում է երրորդ հորիզոնականը, ֆիլմը դիտվել է 127,456 մարդու կողմից և տոմսերի վաճառքից ստացել է 1.35 միլիոն ամերիկյան դոլար։

Չորրորդ շաբաթվա ընթացքում ֆիլմը դիտվել է 60,162 մարդու կողմից և զբաղեցնում է չորրորդ հորիզոնականը շաբաթվա տոմսարկղում։

### Քննադատություն
Կորեայի Հերլանդը ֆիլմի մասին այսպես է ասել. «Փոքրիկ ֆիլմ առանց չարագործների, առանց իրական լարման և առանց իսկական բախումների, որտեղ ասվում է, որ ռեժիսորը փորձում է մեզ ցույց տալ, որ թողնել հեռանալը կարող է մեզ տալ այն, ինչը մենք ցանկանում ենք»։

## Մրցանակներ և նոմինացիաններ

## Ծանոթագրություններ

Կատեգորիա:2010-ականների կորեերեն ֆիլմեր
Կատեգորիա:2018 դրամա ֆիլմեր
Կատեգորիա:2018 ֆիլմեր
Կատեգորիա:Կորեերեն ֆիլմեր
Կատեգորիա:Հարավկորեական ֆիլմեր
Կատեգորիա:Ռիմեյք ֆիլմեր
Էսպերա

**Էսպերա** (), բնակավայր Իսպանիայի հարավում՝ Անդալուսիայի մաս հանդիսացող Կադիսի պրովինցիայի Սիեռա դե Կադիս կոմարկայում (շրջանում)։ Զբաղեցնում է 123 կմ² տարածք։ 2010 թվականի տվյալներով բնակչության թիվը եղել է 3969 մարդ։ Պրովինցիայի վարչական կենտրոնից՝ Կադիս քաղաքից հեռավորությունը 82 կիլոմետր է։

## Ժողովրդագրություն

## Տեսարժան վայրեր
* Carissa Aurelia - հնավայր՝ հին հռոմեական ժամանակների բնակավայրի ավերակներով
* Էսպերիլյա (*Esperilla*) - նախապատմական ժամանակներից մինչև կարթագենցիների ժամանակներն ընդգրկող հնավայր՝ պեղումների արդյունքում հայտնաբերված ուշագրավ ցուցանմուշներով
* Ֆատետար ամրոց - XIII-XV դարեր
* Սիլյայի տուն (*Casa de la Cilla*) - XVII դար
* Սանտա Մարիա դե Գրասիա եկեղեցի (*Iglesia de Santa María de Gracia*) - XVII դար. այստեղ է գտնվում համայնքի հովանավոր սրբությունը՝ *Cristo de la Antigua*-ն։
* Սանտյագո մենաստան (*Ermita de Santiago* (*La Misericordia*) - XVI դար

## Պատկերասրահ

Espera-P1000601.JPG|Ամրոցը
Espera-dsc 0251.jpg|Բնակավայրի համայնապատկերը ամրոցից
Visita Limes Fidei DSC06147.JPG|Սանտա Մարիա դե Գրասիա եկեղեցու սրբություն - հնություններից


## Տոնակատարություններ
* Սուրբ շաբաթ (*Semana Santa*)
* Մեկենասների մեծարման տոնախմբություններ (սեպտեմբերի առաջին և երկրորդ կիրակիներին)
* Ուխտագնացություն դեպի Լաս Վինյաս (Las Viñas) - (մայիսի երկրորդ կիրակին)
* Corpus Christi-ի օր
* Սպիտակ գիշերներ

## Ծանոթագրություններ

## Արտաքին հղումներ
*Espera - Sistema de Información Multiterritorial de Andalucía
* Պաշտոնական կայքէջ
* Էսպերայի համայնքապետարան

Կատեգորիա:Անդալուսիայի բնակավայրեր
Կատեգորիա:Բնակավայրեր այբբենական կարգով
Կատեգորիա:Իսպանիայի բնակավայրեր
Կատեգորիա:Կադիս պրովինցիայի բնակավայրեր
Չինովնիկ

thumb|right|''Պիրատսկի Կ. Կ''. պառերազմի 5-րդ և 8-րդ դասարանի պաշտոնյաներ, 1863 թվական:
thumb|right|''Պիրատսկի Կ. Կ.'' Դոնի բանակի քաղաքացիական չինովնիկ, 1867 թվական:

[thumb|right|Զինվորական բաժնի քաղաքացիական չինովնիկներ: Հրետանու չինովնիկը շտաբի սպայական կոչման, [Տեղագրություն|տեղագրության օբեր-սպայի կոչման, ռազմաուսումնական կառույցների ուսումնադաստիարակչական ծառայության չինովնիկ, որը չունի ռազմական պաշտոն, 1883 թվական:]]

**Չինովնիկ**, կոչում ունեցող անձ, կայանում է քաղաքացիական կամ պալատական ծառայության մեջ։ Չինովնիկության սահմանակարգը դե ֆակտո գոյություն է ունեցել Ռուսական թագավորությունում և Ռուսական կայսրությունում, բայց մինչ 1722 թվականը չի ունեցել հստակ կառուցվածք։ 1722 թվականի հունվարի 24-ին չինովնիկության սահմանակարգը դե-յուրե կազմավորվել է աստիճանների ցուցակի հաստատության կողմից։

«Ինչպես գյուղացիները կալվածատերերի ստրուկներն էին, այնպես էլ ռուս ազգը մինչ այժմ մնում է չինովնիկների ծառան», - գրում էր Լենինը 1903 թվականին, - քաղաքական ազատությունը նշանակում է, որ ազգն ինքն ունի իրավունք սեփական չինովնիկներ ընտրելու».։

1917 թվականին՝ Հոկտեմբերյան հեղափոխության հաղթանակից հետո, աստիճանների ցուցակը ոչնչացվեց, իսկ չինովնիկության սահմանակարգը վերացվեց։ Պետական կառավարման ոլորտում աշխատող անձինք սկսեցին վերանվանվել պետական ծառայողներ։

## Տեսակներ
* Ռազմական ստորաբաժանման քաղաքացիական չինովնիկը զինծառայող չինովնիկն է, որը կրում է քաղաքացիական դասակարգային աստիճան։ Բացի արտաքին նշաններից (աստիճանի կոչումը, համազգեստը), նա տարբերվում է զինվորական աստիճանից (սպա) նրանով, որ նրա համար պարտադիր չէ հետևողական անցումը զինվորական ծառայության՝ սկսած ամենածացր կոչումից։ Ենթակա են սահմանափակ զինվորական իրավասությանը․ պաշտոնական հանցագործությունների և զինվորական կարգապահության կանոնների խախտման համար։ 
* Դասական չինովնիկ, սահմնաված դասակարգի պաշտոն կամ դրա վրա իրավունք ունեցող չինովնիկ։
* Գրասենյակային չինովնիկ, ինչ-որ դասական պաշտոն ունեցող և պետական ատյանում հատուկ անվանում չունեցաղ պաշտոն զբաղեցնող չինովնիկ։

## Ծանոթագրություններ

## Գրականություն

* 
* 
* Т. Ф. Ефремова. Новый словарь русского языка. Толково-словообразовательный (Словарь Ефремовой). http://www.efremova.info/word/chinovnik.html
* Д. Н. Ушаков. Большой толковый словарь современного русского языка (Словарь Ушакова).

Կատեգորիա:Պետական ծառայություն
Նիկոլայ Աբալկին

**Նիկոլայ Աբալկին** (, ), խորհրդային թատերաքննադատ, գրականագետ և լրագրող։

## Կենսագրություն
Ծնվել է 1906 թվականի հոկտեմբերի 4-ին (17), Ռուսական կայսրության Սամարա նահանգի Սամարա քաղաքում։ 1940 թվականին ավարտել է Ռուսաստանի թատերական արվեստի համալսարանի ռեժիսորական բաժինը, ապա որպես ռեժիսոր է աշխատել Սամարայի Մ. Գորկու անվան դրամատիկական թատրոնում։ 1942 թվականին դարձել է Խորհրդային Միության կոմունիստական կուսակցության անդամ։ 1946 թվականին ընդունվել է նոր հիմնադրված ԽՄԿԿ ԿԿ հասարակական գիտությունների ակադեմիա և դարձել է դրա առաջին շրջանավարտներից մեկը (1949)։ Այնուհետև սկսել է աշխատել «Պրավդա» թերթի խմբագրությունում, երկար տարիներ եղել է թերթի փոխտնօրեն, ղեկավարել է գրականության և արվեստի բաժինը։

Մահացել է 1986 թվականին։

## Ստեղծագործություններ
Նիկոլայ Աբալկինն իր գրական գործունեությունն սկսել է 1930 թվականին։

Ամսագրերում և թերթերում տպագրված նրա աշխատանքները, հոդվածներն ու ակնարկները նվիրված էին խորհրդային թատրոնի զարգացման հարցերին, նոր ներկայացումներին, ինչպես նաև` իր հայրենի երկրում և արտերկրում կատարած բազմաթիվ այցելություններից և հանդիպումներից ստացած տպավորություններին։ Նա ծանոթ և բարեկամ է եղել բազմաթիվ մշակութային գործիչների հետ, ինչը նյութ է  ծառայել նրա հիշողությունների համար («Լավ հիշատակին» 1-ին հրատարակություն, 1971)։

Աբալկինի առաջին` «Ստանիսլավսկու համակարգը և խորհրդային թատրոնը» (1950) գիրքը թարգմանվել է չեխերեն և բուլղարերեն։

Հեղինակի վերջին աշխատանքը դարձել է վրացական գրականությանը նվիրված «Վրաստանի աշխարհը» մենագրությունը, որը տպագրվել է 1985 թվականին Թբիլիսիում։

## Մրցանակներ
* Աշխատանքային կարմիր դրոշի 3 շքանշան  (04.05.1962, 11.11.1966, 18.10.1976)
* Մեդալներ

## Մատենագրություն
*
*
*
*
*
*
*
* (2-е изд. — 1975 — 496 с.)
*
*
*
*
*
*

## Ծանոթագրություններ

Կատեգորիա:Լրագրողներ այբբենական կարգով
Կատեգորիա:Խորհրդային գրականագետներ
Կատեգորիա:Խորհրդային լրագրողներ
Տապանագիր (բանաստեղծություն)

«**Տապանագիր**», Հովհաննես Թումանյանի բանաստեղծություններից՝ գրված 1890 թվականին։

## Պատմություն
Հովհաննես Թումանյանն այս բանաստեղծությունը գրել է 1890 թվականին։

Եղիշե Չարենցի անվան գրականության և արվեստի թանգարանի Թումանյանի ֆոնդի  № 18-ում պահվում է մեկ ինքնագիր, որը հանվել է «Մուրճ» ամսագրի արխիվից։ Ա․ Ինճիկյանը տվել է հետևյալ ծանոթագրությունը․ «*Բանատեղծության ինքնագիրը գտնվել է «[[Մուրճ (ամսագիր, Թիֆլիս)|Մուրճի]]» արխիվում, ժամանակին չտպագրվելու պատճառը եղել է, հավանորեն, գրաքննության արգելքը կամ Արասխանյանի զգուշավորությունը։ Հետաքրքրական է, որ ժամանակի հասարակության ոսկի կուռքերի հավաքական դիմանկարը բնութագրող այս ոտանավորի վերջին տողը բանաստեղծը նույնությամբ օգտագործել է իր երգիծական պոեմի «Փողի քսա՜կը, փողի քսա՜կը...*»  հատվածում»։

Ինչպես այս, այնպես էլ մի քանի ուրիշ երգիծական ոտանավորներ և էպիկական ֆրագմենտներ («Աղոթք», «Հայի զարմանքը», «Հայի տրտունջը», «Հայի ցավը», «Գրականության մազանդա», «Վայր ընկնող աստղեր», «Կտակ», «Հայոց անբախտ գրողը»), «որոնք գրեթե բոլորն էլ գրված են պոեմի ստեղծման ժամանակաշրջանում և իրենց վշտախառն ծաղրով ուղղված են գրողին և արվեստագետին խորթ հասարակության, նրա բարքերի ու կուռքերի դեմ», ուսումնասիրողն իրավամբ կապում է «Պոետն ու մուսան» երգիծական պոեմի հետ։

Այս բանաստեղծությունն առաջին անգամ տպագրվել 1932 թվականին լույս տեսած Գրական թերթի № 27-ում, այնուհետև Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 441)։

Տպագրվել է ինքնագրից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Միխայիլ Աբրամովիչ

**Միխայիլ Աբրամովիչ** (), հրեա բանաստեղծ և թարգմանիչ, իրավաբան, փաստաբան։

Գրող Մենդելե Մոյխեր-Սֆորիմի որդին է։

## Կենսագրություն
Ծնվել է Բերդիչևում, որտեղ ամուսնանալուց հետո ապրում էր նրա հայրը` գրող և ուսուցիչ Սողոմոն Աբրամովիչը։ Սովորել է Ժիտոմիրի ռուսական գիմնազիայում, որը չի հասցրել ավարտել։

1877 թվականի մարտին նրան նրա հանդեպ հետաքննություն է սկսվել` «հանցավոր» տպագրությունների տարածման և Ժիտոմիրի հեղափոխական երիտասարդական խմբերի աշխատանքներին մասնակցության մեղադրանքով։ 1877 թվականի ապրիլի 8-ից մինչև մայիսի 31-ը նա ենթարկվել է տնային կալանքի (գործը կարճվել է 1878 թվականի մարտի 30-ին)։ Տեղափոխվել է Սանկտ-Պետերբուրգ, որտեղ նույն տարվա օգոստոսի 30-ին կրկին հետաքննության է ենթարկվել Պետերբուրգի Պատժամշակման տան ձերբակալվածների հետ գաղտնի հարաբերություններ ունենալու, Վայնշտեյնի և Տարտակովսկու գործով մեղադրյալների հետ սերտ կապեր ունենալու մեղադրանքով (գործը դադարեցվել է 1879 թվականի հոկտեմբերի 4-ին), 1879 թվականի նոյեմբերի 27-ին աքսորվել է Արխանգելսկի նահանգի Պինեգա գյուղ։ 1880 թվականին տեղափոխվել է Սամարայի նահանգ, 1881 թվականին՝ Կազանի նահանգ։

1886 թվականին իրավաբանական ֆակուլտետն ավարտելուց հետո քննություն է հանձնել` իրավաբանության թեկնածուի աստիճան ստանալու համար։ Որպես երդվյալ հավատարմատարի օգնական աշխատել է Պետերբուրգի շրջանում, այնուհետև` երդվյալ հավատարմատար` Սանկտ Պետերբուրգում։  Բանաստեղծություններ սկսել է տպագրել 1870-ական թվականների կեսերին (այդ թվում և` Ֆանտազյոր մականունով): Նրա «Բանաստեղծություններ» հավաքածուի մեջ տեղ են գտել աստվածաշնչյան սյուժեներով, ինչպես նաև` հրեական թեմատիկայով բանաստեղծություններ։

Որոշ ժամանակ ապրել է Օդեսայում։ Հոկտեմբերյան հեղափոխությունից հետո լքել է Ռուսաստանը։

## Ընտանիք
* Կինը` դրամատուրգ Մանեֆա Ավենիրովա Ֆրևիլը,  «Դիրքում» դրամայի հեղինակն է։ Ամուսնությունն ի սկզբանե չի գրանցվել` փեսայի հուդայական դավանանքի պատճառով, սակայն երբ նրանց որդուն որպես արտաամուսնական երեխայի, չեն ընդունել դպրոց, Մ. Աբրամովիչը քրիստոնեություն է ընդունել։
* Որդին օդաչու Վսևոլոդ Աբրամովիչն է։

## Գրքեր
* Стихотворения. — СПб: Типо-литография А. Е. Ландау, 1889. — 232 с.

## Ծանոթագրություններ

## Գրականություն
* Деятели революционного движения в России: Биобиблиографический словарь: От предшественников декабристов до падения царизма: [В 5 т.]. — М.: Изд-во Всесоюзного общества политических каторжан и ссыльно-поселенцев, 1927—1934.

Կատեգորիա:Հրեա բանաստեղծներ
Կատեգորիա:Ռուսական կայսրության բանաստեղծներ
Կատեգորիա:Ռուսական կայսրության թարգմանիչներ
Վերադարձ (մուլտֆիլմ)

**Վերադարձ** (), մուլտիպլիկացիոն ֆիլմ, որը նկարահանվել է 1980 թվականին ռեժիսոր Վլադիմիր Տարասովի կողմից Սոյուզմուլտֆիլմ ստուդիայում։ Ֆիլմի խորհրդատուն Ալեքսեյ Լեոնովն է։

## Սյուժե
Երկիր-Յուպիտեր–8-Երկիր թռիչք կատարած «Վալդայ Տ–614» տիեզերանավը լուրջ վնասվածքներ է ստացել։ Ինքնաբերական վայրէջքն անհնար է։ Տիեզերանավի օդաչու տիեզերագնաց Պլատոնովին ղեկավարման կենտրոնից հրահանգ է տրվում լավ հանգստանալ վայրէջքից առաջ։

Նշանակված ժամին օդաչուն չի արթնանում, և նրան արթնացնելու բոլոր փորձերը ձախողվում են։ Տիեզերանավը անդառնալիորեն գնում է կործանման։ Թռչքի ղեկավարներին անսպասելիորեն խորհուրդ են ստանում տիեզերագնացի պապիկից։ Նա խորհուրդ է տալիս թռիչքի ուղղությունը փոխել այնպես, որ տիեզերանավն անցնի հարազատ գյուղի տան վրայով։ Մանկության ծանոթ ձայներն արթնացնում են օդաչուի քնած գիտակցությունը, և նա հաջողությամբ իջեցնում է տիեզերանավը։

## Հեղինակներ
* Սցենարի հեղինակ՝ Բ․ Ռյախովսկի
* Ռեժիսոր՝ Վլադիմիր Տարասով
* Բեմադրող նկարիչ՝ Նիկոլայ Կոշկին 
* Օպերատոր՝ Քաբուլ Ռասուլով
* Խորհրդատու՝ Ալեքսեյ Լեոնով
* Հնչյունային օպերատոր՝ Վլադիմիր Կուտուզով
* Նկարիչ-մուլտիպլիկատորներ՝ 
** Ալեքսեյ Բուկին
** Ալեքսանդր Մազաև
** Վլադիմիր Պալչիկով
** Ա․ Ելիզարով
* Խմբագիր՝ Ելենա Նիկիտկինա
* Տնօրեն՝ Լյուբով Բուտիրինա 
* Դերերը հնչյունավորել են՝
** Ալեքսանդր Կայդանովսկի
** Վասիլի Լիվանով
** Վիկտոր Բալաշով
Մուլտֆիլմում օգտագործվել են հատվածներ Գուստավ Մալերի 5-րդ սիմֆոնիայից։

## Մրցանակներ
1981 - Վիլնուսի 14–րդ Համամիութենական կինոփառատոնին «Վերադարձ» մուլտֆիլմին շնորհվել է պատվավոր դիպլոմ։

## Քննադատություն

## Ծանոթագրություններ

## Արտաքին հղումներ
* 

Կատեգորիա:1980 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ֆանտաստիկ մուլտֆիլմեր
Քենիլվորդ ամրոցի փլատակները

**Քենիլվորդ ամրոցի փլատակները** (), բելգիացի նկարիչ Գիլոմա վան դեր Հեխտի նկարը Էրմիտաժի հավաքածուից։

Քենիլվորդը (Քենիլուերդ, ) Ուորկշիր դքսության հինավուրց ամրոց է Անգլիայի կենտրոնական մասում։ Այն կառուցվել է 1120-ական թվականներին Հենրի I-ի գանձապետ Ջեֆի դը Քլինթոնի կողմից, համարվել է անգլիական թագի սեփականություն և հետագայում պատկանել է Սիմոն դը Մոնֆորի ժառանգներին։

1563 թվականին Ելիզավետա I թագուհին Քենիլվորդ ամրոցը նվիրել է իր սիրեցյալ Ռոբերտ Դադլիին, որը ամրոցի զարդարման վրա ծախսել է այն ժամանակների համար հսկայական գումար՝ 6000 ֆունտ սթերլինգ։  Ուիլյամ Շեքսպիրը մանուկ հասակում եղել է այս ամրոցում  և 1675 թվականին ականատես է եղել Ելիզավետա I-ի այցելությանը և նրա պատվին կազմակերպված մեծ խնջույքներին։ Ենթադրվում է, որ «Միջամառային գիշերվա երազ» երգը, որը Շեքսպիրը գրել է քսան տարի անց, ստեղծվել է ամրոցում տեղի ունեցած իրադարձությունների մասին հիշողությունների հիման վրա։

1646-1649 թվականներին ամրոցը հայտնվել է քաղաքացիական պատերազմի էպիկենտրոնում և ավերվել։ Նրա պատմությունը և  գեղատեսիլ փլատակները ոգեշնչել են շատ նկարիչների և գրողների։ Մեծ ճանաչում են ստացել Վալտեր Սքոթի «Քենիլվորդ» վեպը և Ջոն Տյորների նկարը։

1840-ական թվականներին Հեխտը աշխատել է Անգլիայում և, հավանաբար, տեսել է Քենիլվորդի փլատակները։ Անհայտ է՝ ոգեշնչվել է արդյոք նա Սքոթի վեպով, բայց ըստ Էրմիտաժի գիտական աշխատակից Բ․ Ի․ Ասվարիշի «նկարը թվում է ռոմանտիկների կողմից սիրելի նկարազարդում՝ համադրված հավերժական բնությամբ և փլատակներով՝ մարդկային գործունեության անցավորության խորհրդանիշով»։ Ինքը՝ Վալտեր Սքոթը, գրել է․

Նկարը առաջին անգամ ցուցադրվել է 1850 թվականի հունվարի 5-ին Բրյուսելում, ինտերնացիոնալ բարեգործական ցուցահանդեսի ժամանակ, որի ցուցանմուշները ցուցահանդեսի փակվելուց հետո պիտի խաղարկվեին վիճակախաղով։ Ցուցահանդեսի բացման հաջորդ օրը նկարավաճառ Արթուր Սթիվենսը իշխան Ալեքսանդր Գորչակովին գրում է․ «Ուղարկում եմ ձեզ հունվարի 5-ի տոնին թողարկված փորագիր ալբոմ։ Այն արդեն դարձել է հազվագյուտ և  չի կարելի գնել, քանի որ միայն 100 նմուշ է թողարկվել, որից հետո տախտակները ոչնչացվել են։» Հեխտն ինքն է փորագրել իր նկարը այդ ալբոմի համար։

1850-ական թվականների երկրորդ կեսին նկարը ձեռք է բերում Ն․ Ա․ Կուշելև-Բեզբորոդկո դուքսը։ Նրա կտակի համաձայն՝ մահից հետո նկարը փոխանցվում է Ռուսաստանի գեղարվեստի ակադեմիայի թանգարանին և այնտեղ մտնում է Կուշելևյան պատկերասրահի հատուկ կազմի մեջ՝ «Ամրոցի փլատակները լուսնի լույսի տակ» անվամբ։ 1922 թվականին Ռուսաստանի գեղարվեստի ակադեմիայի թանգարանը լուծարվում է, իսկ այնտեղ եղած շատ նկարներ, այդ թվում նաև «Քենիլվորդ ամրոցի փլատակները», փոխանցվում է Էրմիտաժ։ 2014 թվականի վերջերից սկսած նկարը ցուցադրվում է Գլխավոր շտաբի շենքի 346-րդ դահլիճում։

## Ծանոթագրություններ

Կատեգորիա:Նկարներ այբբենական կարգով
Կատեգորիա:1849 նկարներ
Կատեգորիա:Էրմիտաժի նկարներ
Կատեգորիա:Բնանկարներ
Յուրի Բալաբանով

**Յուրի Բալաբանով** (, ), խորհրդային և ռուսական դիվանագետ, 1-ին դասի արտակարգ դեսպանորդ (1990 թվականի սեպտեմբերի 25).

## Կենսագրություն
Ավարտել է Նովոսիբիրսկի գյուղատնտեսական ինստիտուտը (1960), ԽՄԿԿ Կենտկոմին կից բարձրագույն կուսակցական դպրոցը (1971) և ԽՍՀՄ ԱԳՆ դիվանագիտական ակադեմիան (1979)։ Պատմական գիտությունների թեկնածու։ Տիրապետում է ֆրանսերեն լեզվին։ Դիվանագիտական գործունեությամբ սկսել է զբաղվել 1979 թվականից։ 
*1981-1982 թվականներին՝ Բելգիայում ԽՍՀՄ դեսպանատան առաջին քարտուղար։
*1982-1986 թվականներին՝ Բելգիայում ԽՍՀՄ դեսպանատան խորհրդական։
* 1990 թվականի սեպտեմբերի 25-ից-1995 թվականի մայիսի 12-ը՝ Կենտրոնական Աֆրիկյան Հանրապետությունում ԽՍՀՄ, ապա Ռուսաստանի Դաշնության (1991 թվականից) արտակարգ և լիազոր դեսպան։
*1995-2000 թվականներին՝ Ռուսաստանի Դաշնության սուբյեկտների, խորհրդարանի և հասարակական-քաղաքական կազմակերպությունների հետ կապերի դեպարտամենտի տնօրենի առաջին տեղակալ։
*2000-2001 թվականներին՝ ՌԴ Դաշնության սուբյեկտների, խորհրդարանի և հասարակական-քաղաքական կազմակերպությունների հետ կապերի դեպարտամենտի տնօրենի տեղակալ։

Ամուսնացած է։ Ունի դուստր։

2001 թվականից անցել է թոշակի։ Մահացել է 2016 թվականի փետրվարի 22-ին։

## Պարգևներ

* «Պատվո Նշան» շքանշան
* «Աշխատանքային տարբերության համար» մեդալ
* Մեդալ «Ի նշանավորումն Վլադիմիր Իլյիչ Լենինի ծննդյան 100-ամյակի» 
* ԽՍՀՄ Գերագույն Խորհրդի նախագահության պատվոգիր

## Ծանոթագրություններ

## Արտաքին հղումներ
* Биография на сайте Центра военно-политических исследований МГИМО
* Сообщение МИД России «О кончине Ю.С.Балабанова»

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Խորհրդային դիվանագետներ
Սպիտակաճակատը (մուլտֆիլմ)

**Սպիտակաճակատը** (), ռուսական մուլտֆիլմ, որը նկարահանվել է 2010 թվականին, Սերգեյ Սերյոգինի կողմից։ «Մաստեր ֆիլմը» և «Գուբերնա» սոցիալ-մշակութային ծրագրերի հիմնադրամը թողարկել են մուլտֆիլմերի շարք` նվիրված Անտոն Չեխովի ծննդյան 150-ամյակին։

## Սյուժե
Անտառում մի խրճիթ կար, կողքին` խորդանոց, իսկ շուրջը` ցանկապատ։ Խրճիթում ապրում էր պահակը` իր թոռնիկի` Վանյուշայի հետ։ Նրանք ունեին մի շնիկ` Սպիտակաճակատ անունով, իսկ խորդանոցում ապրում էին հավեր, ոչխարներ և ձիեր։ Արդեն մարտ ամիսն էր, սակայն դեռ ձույն կար և ցուրտ էր։ Ծեր գայլը վերջերս գայլուկներ էր ունեցել, թուլացել էր և չէր կարողանում որս անել։ Նա որոշում է մտնել խորդանոց և մի գառնուկ գողանալ, բայց վախեցած հավերն սկսում են դես ու դեն նետվել, և գայլը վերցնում է առաջին պատահածին և փախչում է։ Որջից ոչ շատ հեռու նա հասկանում է, որ իր գողացածը ոչ թե գառ է, այլ շնիկ, և բաց է թողում նրան։ Բայց շնիկը գնում է նրա հետևից և սկսում է խաղալ գայլուկների հետ։ Հաջորդ գիշեր գայլը գնում է խորդանոցի մոտ և իր հետ տանում է շնիկին։ Պահակն այս անգամ հսկում էր և աղմուկ լսելով` կրակում է երկինք։ Գայլը փախչում է, իսկ Սպիտակաճակատը գնում է խորդանոց` տաքանալու։

## Դերերը հնչյունավորել են
* Ալինա Պոկրովսկայա, Մարկ Չերնավին, Ալեքսանդր Չուտկո

## Չեխովի պատմվածքներ
"Կինեմատոգրաֆիական Չեխով" փառատոնում ցուցադրվել է «Ա. Չեխովի պատմվածքները» անիմացիոն շարքը, որում ընդգրկված էին հետևյալ մուլտֆիլմերը.
* «Անօրինություն», ռեժիոր` Նատալյա Մալգինա
* «Սպիտակաճակատը», ռեժիսոր` Սերգեյ Սերյոգին
* «Դատախազի որդին փրկում է թագավորին», ռեժիսոր` Օքսանա Խոլոդովա 
* «Քթակնոցով մարդը», ռեժիսոր` Խիխուս
*

## Փառատոններ և պարգևներ
2010 - Անիմացիոն կինոյի ռուսական բաց փառատոն Սուզդալայում, մասնակցություն մրցութային ծրագրին։
2011 - «Ոսկե արծիվ» մրցանակ 2010 թվականի լավագույն անիմացիոն ֆիլմի համար, առաջադրում։

## Քննադատների արձագանք

## Ծանոթագրություններ

## Արտաքին հղումներ
* 

Կատեգորիա:2010 մուլտֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Ռուսական մուլտֆիլմեր
Դերասան Ադամյանի մահը

«**Դերասան Ադամյանի մահը**», Հովհաննես Թումանյանի բանաստեղծություններից՝ գրված 1891 թվականին։

## Պատմություն
Հովհաննես Թումանյանն այս բանաստեղծությունը գրել է 1891 թվականի հունիսի 7-ին։

Ինքնագիրը չի պահպանվել։

Առաջին անգամ տպագրվել է Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորում (էջ 111-112)՝ թվագրված՝ «*1891 թ․ հունիսի 7*»։ Այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 73)։

Արտատպվել է Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների  երկրորդ հատորից։

## Ծանոթագրություններ

Կատեգորիա:1891 գրականությունում
Կատեգորիա:Հովհաննես Թումանյանի բանաստեղծություններ
Կուրծքս երբեմն եռ է գալիս և հուզվում...

«**Կուրծքս երբեմն եռ է գալիս և հուզվում...**», Հովհաննես Թումանյանի բանաստեղծություններից՝ գրված 1890 թվականին։

## Պատմություն
Հովհանես Թումանյանն այս բանաստեղծությունը գրել է 1890 թվականին։

Ինքնագիրը չի պահպանվել։

Առաջին անգամ տպագրվել է 1891 թվականին՝ «Մուրճ» ամսագրի № 6-ում (էջ 746), այնուհետև՝ Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորում (էջ 83-84), թվագրված՝ «*1890 թ․*»։ Ապա  Երևանում՝ 1940-1959 թվականին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 54)։

Արտատպվել է Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Աստղերի հետ

«**Աստղերի հետ**», Հովհաննես Թումանյանի բանաստեղծություններից՝ գրված 1891 թվականին։

## Պատմություն
Հովհաննես Թումանյանն այս բանաստեղծությունը գրել է 1891 թվականի հուլիսի 17-ին Դսեղում։

Թումանյանի ընտանեկան արխիվում պահվող №11 ծոցատետրում կա մեկ ինքնագիր, առանց վերնագրի, թվագրված՝ «*17 հուլիսի, Դսեղ*»։

Այս բանաստեղծությունն առաջին անգամ տպագրվել է «Մուրճ» ամսագրում 1891 թվականին, №11 համարում (էջ 1304), այնուհետև, «*Գիշերային մտածմունք*» վերնագրով՝ 1892 թվականին Մոսկվայում լույս տեսած Հովհաննես Թումանյանի բանաստեղծությունների երկրորդ հատորից (էջ 108-109)։

Թումանյանը հետագայում բանաստեղծությունը ենթարկել է վերամշակման։

Արտատպվել է 1922 թվականին Կոստանդնուպոլսում լույս տեսած Հովհաննես Թումանյանի բանաստեղծությունների գրքից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Կարպիս Փափազյան

**Կարպիս Փափազյան** (), հայ գործարար, ազգային բարերար, հասարակական ու համայնքային գործիչ։ Եղել է Եվրոպայում Գարեգին Նժդեհի թիկնապահը։

## Կենսագրություն
1940 թվականին տեղափոխվել է Վիեննա։ 1988 թվականից նրա ցանկությամբ հայությանն ու հայ մշակույթին աջակցած օտար անհատներին տրվում է Հայկական բարեգործական ընդհանուր միության «Կարպիս Փափազյան» մրցանակը։

## Անդամություն
Կարպիս Փափազյանը եղել է ավստրո-հայկական մշակութային ընկերության պատվո անդամ (1979), Վիեննայի հայ ուսանողական և երիտասարդական միության պատվո անդամ (1980), Ավստրիայի հայ առաքելական եկեղեցական համայնքի պատվո անդամ (1985 թվական), «Արարատ» մարզական միության պատվավոր մարզիկ (2010)։

## Ծանոթագրություններ

Կատեգորիա:Ավստրիահայ գործարարներ
Կատեգորիա:Ավստրիահայ բարերարներ
Կատեգորիա:Ավստրիահայ հասարակական գործիչներ
Ուրու

«**Ուրու**», Հովհաննես Թումանյանի բանաստեղծություներից՝ գրված 1891 թվականին։

## Պատմություն
Հովհաննես Թումանյանն այս բանաստեղծություննը գրել է 1891 թվականին։

Ինքնագիրը չի պահպանվել։

Առաջին անգամ «*Սիրո տեսիլներ*» վերնագրով տպագրվել է 1899 թվականին «*Թատրոն*» հանդեսի առաջին համարում (էջ 31)։ 1908 թվականին Բաքվում լույս է տեսել Հովհաննես Թումանյանի բանաստեղծությունների գրքում (էջ 18), ապա՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում։

Արտատպվել է Բաքվում՝ 1908 թվականին լույս տեսած Հովհաննես Թումանյանի բանաստեղծությունների գրքից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Թե հոգնել ես հաղթահարված...

«**Թե հոգնել ես հաղթահարված...**», Հովհաննես Թումանյանի բանաստեղծություններից՝ գրված 1891 թվականին։

## Պատմություն
Հովհաննես Թումանյանն այս բանաստեղծությունը գրել է 1891 թվականին։

Թումանյանի ընտանեկան արխիվում պահվում է մեկ ինքնագիր։

Առաջին անգամ տպագրվել է Երևանում՝ 1940-1959 թվականին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 444)։

Տպագրվել է ինքնագրից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Պալե (համայնք)

**Պալե համայնք** (), համայնք Բոսնիա և Հերցեգովինայի Սերբական Հանրապետություն վարչական կազմավորման հարավարևելյան հատվածում։ Վարչական կենտրոնը համարվում է Պալե քաղաքը։

## Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 22&nbsp;282 մարդ։

;Համայնքի բնակչության էթնիկ խումբը՝

## Բնակավայրեր
Համայնքի կազմի մեջ են մտնում 63 բնակավայրեր, որոնց թվում է Պալե քաղաքը։

## Ծանոթագրություններ

## Արտաքին հղումներ
* Պալե համայնքի պաշտոնական կայքէջը

Կատեգորիա:Սերբական Հանրապետության համայնքներ
Երբ գիշերային...

«**Երբ գիշերային...**», Հովհաննես Թումանյանի բանաստեղծություններից՝ գրված 1892 թվականին։

## Պատմություն
Հովհաննես Թումանյանն այս բանաստեղծությունը գրել է 1892 թվականին հունվարի 20-ին։

Ինքնագիրը չի պահպանվել։

Առաջին անգամ տպագրվել է 1892 թվականին Մոսկվայում լույս տեսած Հովհաննես Թումանյանի բանաստեղծությունների երկրորդ հատորում (էջ 130-131)՝ թվագրված «*1892, հունվարի 20*»։ Այնուհետև՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 84)։

Արտատպվել է 1892 թվականին Մոսկվայում լույս տեսած Հովհաննես Թումանյանի բանաստեղծությունների երկրորդ հատորից։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Սիրելի՛ աչեր...

«**Սիրելի՛ աչեր...**», Հովհաննես Թումանյանի բանաստեղծություններից՝ գրված 1891 թվականին։

## Պատմություն
Հովհաննես Թումանյանն այս բանաստեղծությունը գրել է 1891 թվականին։

Ինքնագրիը չի պահպանվել։

Այս բանաստեղծությունն առաջին անգամ տպագրվել է 1892 թվականին լույս տեսած «Տարազ» շարաթաթերթի  №18-ում (էջ 274)՝ «*Ալբոմում*» վերնագրով։ Այնուհետև՝ 1893 թվականին Թիֆլիսում տպված «Դաշնակներում» (14-րդ ոտանավոր)՝ թվագրված՝ «*1891 թ․*», ապա՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում։

Արտատպվել է 1893 թվականին Թիֆլիսում լույս «Դաշնակներից»։

## Ծանոթագրություններ

Կատեգորիա:Հովհաննես Թումանյանի բանաստեղծություններ
Ճաշոց (4875)

**Ճաշոց** (4875), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4875 թվի տակ։ Ձեռագիրը գրվել է 1473 թվականին Կարապետ գրիչի կողմից Վանում։ Ծաղկող՝ Կարապետն է, գրիչը ենթադրաբար Կարապետն է։ Ստացողները եղել են՝ Մարշահը, Շաքարբեկը, Պարոն Ջանբեկը։ Գրված է թղթի վրա, որը ունի 32x20 չափս։ Ձեռագիրը կազմված է 501 թերթից։ Գրված է երկսյուն, բոլորգրով։ Ունի տերունական 2, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 54ա, 285բ, 302ա, 499ա և այլուր, ծաղկողի՝ 207բ, հետագայի՝ 206ա, 286ա (16 դ.):
## Ծանոթագրություններ

Կատեգորիա:Մատենադարանի ձեռագրեր
Մաշտոց (4877)

**Մաշտոց** (4877), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4877 թվի տակ։ Ձեռագիրը գրվել է 1571 թվականին Ստեփաննոս գրիչի կողմից։ Ստացողները եղել են Ռես Հայրապետը, Տեր Հովհաննեսը։ Գրված է թղթի վրա, որը ունի 29x20 չափս։ Ձեռագիրը կազմված է 245 թերթից։ Գրված է երկսյուն, բոլորգրով։ Ունի ծիսական 3,   կիսախորան, լուսանցազարդ մանրանկարներ։ Պահպանակը գրված է՝ մագաղաթի վրա՝ բոլորգիր, շարակնոցով։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 82ա, 108ա, 114ա, 238ա և այլուր, հետագայի 3բ, 92բ (17 դ.):
## Ծանոթագրություններ

Կատեգորիա:Մատենադարանի ձեռագրեր
Յայսմաւուրք (4876)

**Յայսմաւուրք** (4876), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4876 թվի տակ։ Ձեռագիրը գրվել է 1477 թվականին Գրիգոր և Հովսեփ քահանաներ գրիչների կողմից։ Ստացողները եղել է Թումանշահն և Նիգարշա խաթունը։ Գրված է թղթի վրա, որը ունի 32x22 չափս։ Ձեռագիրը կազմված է 532 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կարմիր կտավ։ Հիշատակարաններ գրչի՝ 2ա, 251բ, 367ա, 519ա և այլուր, հետագայի՝ 251բ և այլուր (15-րդ դար)։
## Բովանդակություն
* նաև՝ Մովս․ Խորենացւոյ Ողբ։
* Յակոբայ Ողբ ի վերայ Գր․ Ծերենցի։

## Ծանոթագրություններ

Կատեգորիա:Մատենադարանի ձեռագրեր
Ճառընտիր (4871)

**Ճառընտիր** (4871), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4871 թվի տակ։ Ձեռագիրը գրվել է 13-րդ դարում Հովհաննես գրիչի կողմից։ Ստացողը եղել է Ռոտակեսը։ Գրված է թղթի վրա, որը ունի 32X23 չափս։ Ձեռագիրը կազմված է 534 թերթից։ Գրված է երկսյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ կապույտ և դեղին կտավ։ Հիշատակարաններ՝ 27բ, 168ա, 265ա, 553ա և այլուր, հետագայի՝ 361բ (14րդ դ.), 35բ (15-րդ դ.), 243բ, 534ա (17-րդ դ.), 534բ (1764 թ.), 1բ (1836 թ.):
## Բովանդակություն
* Ճառք (Սևերիանոս, Անթիպատրոս Բոսարացի, Եփրեմ, Ոսկեբերան, Յովհ. Մանդակունի, Պանտալէոն, Զաքարիա կաթողիկոս, Թէոփիլոս, Յոստոս Երուսաղեմցի, Եպիփան)։
* Ներբողեանք (Եպիփան, Պետ. Սիւնեցի, Եփրեմ, Պրոկղ, Յակ. Սրճեցի)։
* Ի Ղուկասու, Մատթէոսի Մեկնութեանց Ոսկեքերանի։
* Պատճառ  Տեառնընդառաջի։
* Պատմութիւնք գալստեանն Քրիստոսի ի տաճար, ՅԵրուսաղէմ, Դատաստանին առաջի Պիղատոսի, Հանդերձից, Դաստաստկին, Պատկերին Քրիստոսի, Վարագայ խաչին, Գիւտի խաչին, Բևեռաց խաչին։
* Տեսիլ Գէորգայ Զօրավարին։
* Հարցմունք և պատասխանիք։
* Վարդ. Այգեկցւոյ Վասն անքուն որդանցն։
* Վարք և վկայաբանութիւնք։

## Ծանոթագրություններ

Կատեգորիա:Մատենադարանի ձեռագրեր
Ավետարան (4878)

**Ավետարան** (4878), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է  4878 թվի տակ։ Ձեռագիրը գրվել է 1294 թվականին Հակոբ գրիչի կողմից  Արդիլանում։ Ստացողը եղել է Դեորդ քահանան։ Գրված է թղթի վրա, որը ունի 33X24 չափս։ Ձեռագիրը կազմված է 286 թերթից։ Գրված է երկսյուն, բոլորգրով։ Ունի խորան 2, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կարմիր կտավ։ Հիշատակարաններ գրչի՝ 81բ, 216ա, 220բ, 283ա, հետագայի՝ 132բ, 223ա և այլուր (14-ր դար), 285ա (1731 թ․), 286բ (1741 թ․):
## Բովանդակություն
* նաև՝ Պատմութիւն վասն Բողա խաչին։
* Յաղագս ԺԲ եկեղեցեացն Վանայ։
* Յովհաննիսի Տաղ ի վերայ Ս․ Նշանին (ԺԸ դ․)

## Ծանոթագրություններ

Կատեգորիա:Մատենադարանի ձեռագրեր
Կարբոպլատին

**Կարբոպլատին**, վաճառքային անվանումներից մեկն է **Պարապլատին**-ը, քիմիաթերապիայում կիրառվող դեղորայք է, որը օգտագործում են քաղցկեղի բազմաթիվ տեսակներ բուժելու նպատակով։ Դրանք ներառում են ձվարանի քաղցկեղը, թոքի քաղցկեղը, գլխի և պարանոցի քաղցկեղը, ուղեղի քաղցկեղը և նեյրոբլաստոման։ Այն կիրառվում է ներերակային։

Կողմնակի ազդեցությունները հաճախ են։ Դրանք ներառում են պանցիտոպենիան (արյան բջիջների քանակի պակասում), սրտխառնոցը և էլեկտրոլիտների մակարդակների խանգարումները։ Այլ ծանր կողմնակի ազդեցություններից են ալերգիկ ռեակցիաները և հետագայում այլ քաղցկեղի առաջացման բարձր ռիսկը։ Հղիության ժամանակ օգտագործումը կարող է վնասել պտղին։ Կարբոպլատինը պատկանում է պլատինային հականեոպլաստիկ դեղամիջոցների ընտանիքին և ազդում է ԴՆԹ-ի կրկնապատկման վրա։

Կարբոպլատինը պատենտավորվել է 1972 թվականին և բժշկական կիրառության մեջ է մտել 1986 թվականին։ Այն ԱՀԿ դեղամիջոցների ցանկում է, որպես առողջապահական համակարգում անհրաժեշտ ամենաարդյունավետ և անվտանգ դեղամիջոցներից մեկը։ Զարգացող երկրներում արժեքը US$26.49–37.37 է 450&nbsp;mg-ի համար։ Անգլիայում արժեքը 160₤ է (մոտ US$200)։

## Ծանոթագրություններ

Կատեգորիա:Առողջապահության համաշխարհային կազմակերպության հիմնական դեղեր
Կատեգորիա:Կոմպլեքսային միացություններ
Ալկալա դե լոս Գասուլես

**Ալկալա դե լոս Գասուլես** (), քաղաք և համայնք Իսպանիայի հարավում՝ Անդալուսիայի մաս հանդիսացող Կադիսի պրովինցիայի Լա Խանդա շրջանում (կոմարկայում)։ Զբաղեցնում է  478.52 կմ² տարածք; Բնակչության թիվը 2010 թվականի տվյալներով եղել է 5592 մարդ։ Պրովինցիայի վարչական կենտրոնից՝ Կադիս քաղաքից հեռավորությունը 70 կիլոմետր է։
## Պատմություն
Ալկալա դե լոս Գասուլեսի տեղում դեռ հին հռոմեական ժամանակներում եղել է *Լասկուտա* բնակավայրը, որի ավերակները պահպանվել են։

Կաստիլիայի թագավոր Ֆերդինանդ Չորրորդը 1310 թվականի հուլիսի 21-ին իր իշխաններից Ալֆոնսո Ֆերնանդես դե Կորդոբային է նվիրել Ալկալա դե լոս Գասուլես քաղաքն ու ամրոցը՝ պայմանով, որ 150 զինյալներով կարողանա այն պաշտպանել մուսուլմանների գրոհներից։ Ուսումնասիրողներից ոմանք գտնում են, որ Ալֆոնսո Ֆերնանդեսը ոչ թե սեփականության իրավունքով իշխել է ամրոցին ու քաղաքին, այլ պարզապես եղել է դրանց կառավարիչը, քանի որ իր կտակում ոչինչ չի նշել ամրոցի ու քաղաքի մասին, և դրանք չեն փոխանցվել նրա ժառանգներին։

1558 թվականին Իսպանիայի թագավոր Ֆիլիպ Երկրորդը իր զարմիկներից  *Էնրիկես*ին շնորհել է Ալկալա դե լոս Գասուլեսի հերցոգի տիտղոս։ 17-րդ դարի կեսերից այդ տիտղոսը պատկանել է ազնվականական *Մեդինասելի* տոհմին։

## Պատկերասրահ

Image:castillo de alcalá de los gazules.jpg|Ամրոցը
Image:LateralIglesiaAyuntamientoAlcalaGazules.jpg|Եկեղեցին
Image:DetalleIglesiaAlcalaGazules.jpg|Դրվագ եկեղեցուց


## Ծանոթագրություններ

## Արտաքին հղումներ
* Պաշտոնական կայքէջը
* Alcalá de los Gazules
* Ալկալա դե լոս Գասուլեսի համայնքապետարան
* Զբոսաշրջային ուղեցույց Ալկալա դե լոս Գասուլեսի մասին

Կատեգորիա:Բնակավայրեր այբբենական կարգով
Կատեգորիա:Իսպանիայի բնակավայրեր
Կատեգորիա:Անդալուսիայի բնակավայրեր
Կատեգորիա:Կադիս պրովինցիայի բնակավայրեր
Բելլա Բարսեղյան

**Բելլա Ղևոնդի Բարսեղյան** (), հայ գրականագետ, լեհագետ։ Բանասիրական գիտությունների դոկտոր (1993)։

## Կենսագրություն
Բելլա Բարսեղյանը ծնվել է 1940 թվականի մարտի 8-ին, Երևանում։ 1965 թվականին ավարտել է Երևանի պետական համալսարանը։ 1972 թվականից աշխատում է ՀՀ Գիտությունների ազգային ակադեմիայի Գրականության ինստիտուտում, 1998 թվականից, միաժամանակ՝ ՀՀ Արտաքին գործերի նախարարությունում սփյուռքի հետ կապերի գործակալության Եվրոպայի, ՌԴ և ԱՊՀ (Անկախ պետությունների համագործակցություն) երկրների համայնքների բաժնի վարիչ։

Ուսումնասիրությունները վերաբերում են հայ-լեհական պատմամշակույթին և գրական կապերին («Հենրիկ Սենկևիչը և հայ գրականությունը» (1978), «Ադամ Միցկևիչը հայ գրականության մեջ», «Մինաս Թոխատեցին որպես հայ գրականության ավանդույթների շարունակող և Եվրոպական Ռենեսանսի գաղափարների արտահայտիչ», «Սիմեոն Լեհացու գրական ժառանգությունն ու նրա աշխարհայացքի էվոլյուցիան» (երեքն էլ՝ «Հայ գրականության միջազգային կապեր» ժողովածուներում, հ. 1-2, 1983-1987), «Լեհահայության մշակութային կյանքն ու գրականությունը 14-19-րդ դարերում» (1992), «Յուլիուշ Սլովացկու և նրա «Արքա Ոգի» պոեմի ծագումնաբանական կապը հայության և «Արա Գեղեցիկ» առասպելի հետ» («Սլավոնագիտական ժողովածու», ռուսերեն, 2004)։

## Երկեր
* Հումորիստական պատմվածքներ։ Լիքոք Սթիվեն, Հրաչյան Խաչիկ Թադևոսի, Բարսեղյան Բելլա Ղևոնդի, Գրիգորյան Շ. Ա., Երևան, «Հայաստան», 1973։
* Հենրիկ Սենկևիչը և հայ գրականությունը։ Բարսեղյան Բելլա Ղևոնդի, Գիտությունների ակադեմիա Հայկական ԽՍՀ, Գրականության ինստիտուտ Մանուկ Աբեղյանի անվան, Երևան, ԳԱ հրատարակչություն, 1978։
* Լեհահայության մշակութային կյանքը և գրականությունը XIV-XIX դարերում, 1992, տիտղթ. (Բելլա Բարսեղյան)։
* Հեթում Ա արքան ՝ միջնադարի հանճարեղ դիվանագետը / King Hethum I - the great diplomat of the middle ages, Բարսեղյան Բելլա Ղևոնդի, Էջմիածին, Մայր Աթոռ Սուրբ Էջմիածնի հրատարակչություն, 2009։
* Յուլիուշ Սլովացկու արյան կանչը՝ հայ և լեհ Արքա-Ոգին։ [Մենագրություն], Բարսեղյան Բելլա Ղևոնդի, Երևան, Տիգրան Մեծ, 2012։

## Ծանոթագրություններ

Կատեգորիա:Բանասիրական գիտությունների դոկտորներ
Կատեգորիա:Հայ գրականագետներ
Կատեգորիա:Հայ լեհագետներ
Պատրաստեք թաշկինակները (ֆիլմ)

**«Պատրաստեք թաշկինակները»** (, հանդիպում է նաև թարգմանական հետևյալ տարբերակը՝ «*Պատրաստեք Ձեր [[թաշկինակ]]ները*»), ռեժիսոր Բերտրան Բլիեի նկարահանած ֆիլմն է, էկրան է բարձրացել 1978 թվականին։ 1979 թվականին ֆիլմն «Օսկար» մրցանակ է ստացել՝ լավագույն օտարալեզու ֆիլմ անվանակարգում, «Սեզար» մրցանակ՝ լավագույն երաժշտության և ներկայացվել է «Ոսկե գլոբուս» մրցանակին՝ «Լավագույն արտասահմանյան ֆիլմ» անվանակարգում։

## Սյուժե
Ռաուլը, որը շատ է սիրում իր կնոջը՝ Սոլանժին, մտահոգ է նրա ընկճախտով և ինքնազգացողության հաճախակի վատացմամբ։ Մտածելով, որ ամեն ինչում ինքն է մեղավոր, առաջարկում է կնոջը՝ սիրավեպ սկսել այլ տղամարդու հետ, որն էլ հանդիսանում է նույն սրճարանում պատահականորեն ճաշող Ստեֆանը։ Նա ցնցված է այդ առաջարկից, սկզբում հրաժարվում է, սակայն Ռաուլի հետ հետագա մտերմության ժամանակ իմանում է, որ Սոլանժի համար ամենալավ բուժումը հղիությունը կլինի։ Քանի որ դա Ռաուլին չի հաջողվել, ապա Ստեֆանին առաջարկում է փորձել իր բախտը...

## Դերերում
* Ժերար Դեպարդիե՝  *Ռաուլ*
* Կարոլ Լոր՝ *Սոլանժ*
* Պատրիկ Դևեր՝ *Ստեֆան*
* Միշել Սերո՝ *Հարևան*
* Ռիտոն Լիբման՝ *Քրիստիան Բելոյ*
* Ժան Ռուժերի՝ *Մեսյո Բելոյ*
* Էլեոնորա Խիրտ՝ *Տիկին Բելոյ*

## Ծանոթագրություններ

## Արտաքին հղումներ
* 
* 

Կատեգորիա:1978 ֆիլմեր
Կատեգորիա:Բելգիական մելոդրամա ֆիլմեր
Կատեգորիա:Ֆրանսիական մելոդրամա ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Բելգիական դրամա ֆիլմեր
Կատեգորիա:Բելգիական կինոկատակերգություններ
Կատեգորիա:Ֆրանսիական ֆիլմեր
Կատեգորիա:Ֆրանսերեն ֆիլմեր
Կատեգորիա:1970-ականների ֆրանսիական ֆիլմեր
Կատեգորիա:1970-ականների ֆրանսերեն ֆիլմեր
Անմահները (ֆիլմ, 2002)

**Անմահները** (), ռեժիսոր Ջեյ Ռասսելի 2002 թվականին նկարահանված գեղարվեստական ֆիլմ՝ հիմնված Նատալի Բեբիտի «Հավերժական» գրքի վրա, Ուոլթ Դիսնեյ Փիքչրս կինոընկերության կողմից։

## Սյուժե
Սյուժեն պատմում է հարուստ ընտանիքից 15 տարեկան Ուիննիֆրեդ Ֆոստերի մասին։ Ամառային մի շոգ  օր Վիննիի մայրը և հայրը տեղեկացնում են նրան այն մասին, որ նրան ուղարկում են գիշերօթիկ դպրոց։ Այդ պատճառով նա փախչում է անտառ։ Այնտեղ նա հանդիպում է Ջես Թագ անունով մի տղայի, որն այդ ժամանակ ջուր էր խմում աղբյուրից։ Դրանից անմիջապես հետո նրան առևանգում է Ջեսի եղբայր Մայլսը։ Թագերի տանը նա իմանում է նրանց անմահության մասին (աղբյուրի ջրի պատճառով)։ Այնուհետև նրան սպասվում է ընտրություն՝ անմահների և մահկանացուների միջև։ Վերջում Վիննին ընտրում է մահկանացուների կյանքը։ Մի քանի տարի անց Ջեսը հետ է գալիս և իմանում որ, Վիննին մահացել է ապրելով արժանի կյանք։

## Դերերում
* Ալեքսիս Բլեդել- Վիննի Ֆոստեր
* Ջոնաթան Ջեքսոն- Ջեսսի Թագ 
* Բեն Քինգսլի- Դեղին հագուստով մարդ
* Վիլյամ Հըրթ- Անգուս Թագ
* Սիսսի Սփեյսեկ- Մայ Թագ
* Սքոտ Բեյստրոու- Մայլզ Թագ
* Էմի Իրվինգ- Ֆոստերի մայրը 
* Վիկտոր Գարբեր- Ռոբերտ Ֆոստեր
* Ջուլիա Հարտ- Սալլի Խանավեյ 
* Նաոմի Կլին- Բեատրիս Ռաստոն

## Ծանոթագրություններ

## Արտաքին հղումներ
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ դրամա ֆիլմեր
Կատեգորիա:2002 ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Դիսնեյյան ֆիլմեր
Կատեգորիա:Ռիմեյք ֆիլմեր
Կատեգորիա:Ֆիլմեր, որոնց գործողությունները տեղի են ունենում 2002 թվականին
Կատեգորիա:Ֆիլմեր, որոնց գործողությունները տեղի են ունենում 1914 թվականին
Բագրատ Ավագյան (այլ կիրառումներ)

**Բագրատ Ավագյան** անուն-ազգանունը կարող է վերաբերել՝

* Բագրատ Ավագյան (19-րդ դար-1950), հրապարակագիր։
* Բագրատ Գալուստի Ավագյան (1904-1942), գրող։

## Ծանոթագրություններ
Financial Times

***Financial Times*** (***FT***, հայերեն՝ «**Ֆայնենշլ Թայմս**»), միջազգային գործարար թերթ։ Թերթը տպագրվում է աշխարհի՝ թվով 24 քաղաքներում, ընդհանուր առմամբ 356 հազար տպաքանակով, տպագրման լեզուն՝ անգլերեն։ Աշխարհում տեղի ունեցող ֆինանսական նորությունների և գործարար ոլորտի վերաբերյալ մասնագիտացված թերթ է։ *Financial Times*-ի գլխավոր գրասենյակը գտնվում է Լոնդոնում։

*Financial Times* թերթն ունի ռեկորդային թվով ընթերցողների բանակ՝ նրանց թիվը գերազանցում է միլիոնը, որոնց երեք քառորդը թվայնացված հետևորդներն են (2019 թվականի ապրիլի դրությամբ)։

2015 թվականի հուլիսի 23-ին *Nikkei Inc.* ընկերությունը համաձայնեց 844 միլիոն ֆունտ ստեռլինգ (1,32 միլիարդ դոլար) գումարի  դիմաց *Pearson* հոլդինգից գնել *Financial Times*-ը, և ձեռքբերման գործընթացն ավարտվեց 2015 թվականի նոյեմբերի 30-ին։

## Պատմություն
Թերթը հիմնադրվել է Ջեյմս Շերիդանի և Հորացիո Բոտոմլեյի կողմից 1888 թվականի հունվարի 10-ին և սկզբում կոչվել է *London Financial Guide*, սակայն նույն տարվա փետրվարի 13-ին անվանափոխվել է՝ դառնալով *Financial Times*: Երկար տարիների ընթացքում թերթը մրցակցել է չորս այլ թերթերի հետ, որոնք ևս ուղղված էին ֆինանսական ոլորտի լուսաբանմանը։ 1945 թվականին թերթը ոչնչացրեց դրանցից վերջինին, որը կոչվում էր *Financial News* (հրատարակվում էր 1884 թվականից)։

2000-2012 թվականներին հրատարակվել է նաև թերթի գերմաներեն տարբերակը, որը կոչվում էր *[[Financial Times Deutschland]]*:

## Սեփականատերեր
1957 թվականից 2015 թվականի նոյեմբերը ներառյալ թերթը պատկանել է բրիտանական *[[Pearson PLC]]* հոլդինգին։

2015 թվականի նոյեմբերի 30-ին ճապոնական «Նիհոն կենձայ սիմբուն» («Նինկեյ») մեդիաընկերությունը ձեռք բերեց *FT Group* մեդիախմբի բաժնետոմսերի 100 %-ը, այդ թվում նաև՝ *Financial Times* թերթը։

## Թերթի բնութագիր
*Financial Times* թերթը պատկանում է այսպես կոչված որակյալ մամուլի խմբին (*qualities*), որի մեջ մտնում են այնպիսի թերթեր, ինչպիսիք են՝ *[[The Times]]*-ը, *[[The Guardian]]*-ը և այլն։

Թերթի հետաքրքիր առանձնահատկությունն այն է, որ այն ավանդաբար տպագրում են շիկակարմրավուն թղթի վրա։

Հանդիսանում է *FT500* վարկանշային սանդղակում, որը ներկայացնում է 500 ամենախոշոր ընկերությունները։

Այժմ տպագրվում է նաև թերթի չինարեն տարբերակը, որը կոչվում է *FT Chinese*:

2015 թվականի նոյեմբերին *Financial Times* թերթի հետևորդների թիվը կազմում էր 750 հազար, այդ թվում՝ 550 հազար հետևորդ ուներ էլեկտրոնային տարբերակը։

## Խմբագիրներ
2005 թվականի նոյեմբերից թերթի գլխավոր խմբագիրը Լիոնել Բարբերն է։

1947-1972 թվականներին՝ 25 տարի շարունակ, թերթի գլխավոր խմբագիրը Գորդոն Նյուտոնն էր (*Gordon Newton*):

## Ծանոթագրություններ

## Արտաքին հղումներ
* ''Financial Times'' թերթի պաշտոնական վեբկայք

Կատեգորիա:Թերթեր
Էյվա Մաքս

**Ամանդա Էյվա Կոսի** (, ), առավել հայտնի է որպես **Էյվա Մաքս** (), ամերիկացի երգչուհի և երգերի հեղինակ։ Նրա «Sweet but Psycho» սինգլը, 2018 թվականի վերջին և 2019 թվականի սկզբին, հասել է բրիտանական UK Singles Chart չարթի առաջին հորիզոնական։

## Կենսագրություն
Ծնվել է 1994 թվական փետրվարի 16-ին՝ ԱՄՆ-ի Վիսկոնսին նահանգի Միլուոքի քաղաքում։ Նրա ծնողները (մայրը օպերային երգչուհի է) Ալբանիայից գաղթականներ են։ Նրա առաջին երկու սինգլները աննկատ են մնացել։ 2018 թվականի ապրիլի 20-ին, Atlantic Records-ում թողարկված դեբյուտային «My Way» սինգլը, որը, Airplay 100 ռումինական չարթում 38-րդ հորիզոնականի է հասել։ Նրա երկրորդ սինգլը, Gashi-ի մասնակցությամբ, թողարկվել է 2018 թվականի մայիսի 11-ին։ Երրորդ՝ «Sweet but Psycho» սինգլը թողարկվել է 2018 թվականի օգոստոսի 17-ին։ Երգի պրոդյուսերը Cirkut-ն է և այն հիթային դարձավ Էյվայի համար, որը մի քանի Եվրոպական երկրներում՝ այդ թվում Միացյալ Թագավորությունում, Շվեդիայում և Նորվեգիայում, առաջին հորիզոնական է հասել։ Էյվա Մաքսը նաև մասնակցել է Դեյվիդ Գետտայի «7» ալբոմի «Let It Be Me» երգի ձայնագրությանը։ 2019 թվականի մարտին թողարկված «So Am I» սինգլը «Sweet but Psycho»-ի պաշտոնական շարունակությունն է։

## Սկավառակագրություն

### Ստուդիական ալբոմներ
* Heaven & Hell (2020)

## Մրցանակներ և անվանակարգեր

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգչուհիներ
Կատեգորիա:Ամերիկացի երգահաններ
Կատեգորիա:Ամերիկացի երգչուհիներ
Կատեգորիա:Ամերիկացի փոփ երաժիշտներ
Կատեգորիա:Ամերիկացի փոփ երգչուհիներ
Կատեգորիա:Բեմական կեղծանուններ
Կատեգորիա:Փոփ երգչուհիներ
Գիրք Հարցմանց (4999, Գրիգոր Տաթևացի)

**Գիրք Հարցմանց, Գրիգոր Տաթևացի** (4999), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4999 թվի տակ։ Ձեռագիրը գրվել է 1612 թվականին Ասլան դպիր գրիչի կողմից Կոստանդնուպոլսում:Ստացողը եղել է Կարապետ Երզնկացին։ Գրված է թղթի վրա, որը ունի 21x15 չափս։ Ձեռագիրը կազմված է 422 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ, աստառը՝ կապույտ կտավ։ Հիշատակարաններ գրչի՝ 421բ, հետագայի՝ 422ա (1695թ.):
## Բովանդակություն
* նաև՝ Նորին Պատասխանի հարցմանց Գէորգայ Երզնկացւոյ։

## Ծանոթագրություններ

Կատեգորիա:Մատենադարանի ձեռագրեր
Պատերնա դե Ռիվերա

**Պատերնա դե Ռիվերա** (), բնակավայր և համայնք Իսպանիայի հարավում՝ Անդալուսիայի մաս հանդիսացող Կադիսի պրովինցիայի Լա Խանդա շրջանում (կոմարկայում)։ Զբաղեցնում է 14 կմ² տարածք։ 2010 թվականի տվյալներով բնակչության թվաքանակը կազմել է 5680։ Պրովինցիայի վարչական կենտրոնից՝ Կադիս քաղաքից հեռավորությունը 56 կիլոմետր է։

Պատերնա դե Ռիվերան մաս է կազմում այսպես կոչված՝ «*Ցլի երթուղու*» ( *Ruta del Toro*), գյուղատնտեսական և հատկապես անասնապահական բնակավայր է, հայտնի է մանավանդ նրանով, որ հանդիսանում է ցլամարտի համար ցուլեր բուծող վայրերից մեկը։ Ամենայն հավանականությամբ՝ հենց այս բնակավայրում է ծնունդ առել ֆլամենկո պալո պարի «պետեներա» անվանումը կրող տեսակը։
## Ժողովրդագրություն

## Անվանի բնակիչներ
250px|մինի|ձախից|Լա Պետեներայի հուշարձանը
*Դոլորես լա Պետեներա - երգչուհի
*Էլ Պեռո դե Պատերնա - երգիչ
*Նինյո դե լա Կավա - երգիչ
*Ռուֆինո դե Պատերնա - երգիչ
*Խոսե Անտոնիո Բառոսո Տոլեդո - 20-րդ դարի քաղաքական գործիչ, հարևանությամբ գտնվող Պուերտո Ռեալ քաղաքի քաղաքապետը 1979-ից 1999 թվականներին

## Ծանոթագրություններ

## Արտաքին հղումներ
* Պաշտոնական կայքէջը
* Համայնքապետարանի կայքէջը
* Paterna de Rivera

Կատեգորիա:Բնակավայրեր այբբենական կարգով
Կատեգորիա:Իսպանիայի բնակավայրեր
Կատեգորիա:Անդալուսիայի բնակավայրեր
Կատեգորիա:Կադիս պրովինցիայի բնակավայրեր
Լևոն Ավագյան (այլ կիրառումներ)

**Լևոն Ավագյան** անուն-ազգանունը վերաբերում է՝

* Լևոն Ավագյան (1906-199?), բալետի արտիստ։
* Լևոն Ավագյան (1880-ական թթ.-1954), խմբագիր։

## Ծանոթագրություններ